recursal/SuperWikiNEXT-32B huggingface dataset:
Brendon Urie Panic! at the Discon konsertissa vuonna 2016.
**Brendon Boyd Urie** (s. 12. huhtikuuta 1987 Las Vegas) on Panic! at the Disco -yhtyeen laulaja. Hän soittaa myös koskettimia, harmonikkaa, pianoa, urkuja, selloa, bassoa, rumpuja ja kitaraa. Uriella on neljän oktaavin tenorin ääniala.

Historiaa
---------

Brendon Urie, nuorin perheen viidestä lapsesta, aloitti uransa kirkossa. Urie kävi koulua Palo Verden high schoolissa Las Vegasissa.

Viimeisen high school -vuotensa aikana Urie liittyi Panic! at the Discoon tavattuaan kitaratunnillaan Brent Wilsonin. Alun perin Urie oli vain yhtyeen kitaristi, mutta kun yhtyetoverit kuuli hänen lauluaan, he päättivät tehdä hänestä laulajan. Valmistumisen jälkeen Urien vanhemmat kannustivat häntä menemään collegeen, mutta hän päätti jatkaa musiikin parissa.

Yhtyetovereidensa lähtemisen jälkeen Brendon päätti pysyä yksin Panic! at the Discossa.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Australia

 |
|  |
| Taiteenala | 
* MusicBrainz

 |
|  |
| Henkilöt | 
* Trove

 |
|  |
| Muut | 
* Europeana

 |

 |
**Polvijärvi** on metsäjärvi Juuan länsiosassa Pohjois-Karjalassa. Sen pinta-ala on 1,8 neliökilometriä. Etäisyys Joensuusta on 73 kilometriä pohjoisluoteeseen.

Maantiede
---------

Polvijärvi kaartuu pohjoiseen suuntaavan Polviniemen ympärille lännessä, pohjoisessa ja idässä. Järven länsiosan nimi on Salmenselkä ja itäosan nimi Simolanselkä, josta työntyy koilliseen Riihilahti ja kaakkoon Kivilahti. Polvijärven pohjoisosa on syvä. Syvin kohta, noin 35 metriä, sijaitsee altaan luoteisosassa. Järven kaakkoisosa on varsin matalaa. Riihilahden suulla on kolme luotoa, joiden nimi on Pajusaaret. Polviniemi on suurelta osin ylänköä, jonka korkeimmat kohdat ovat noin 250 metriä merenpinnan yläpuolella, eli noin 80 metriä Polvijärven pinnan yläpuolella.

Polvijärven luusua sijaitsee altaan lounaisosassa, josta lähtee Salmenjoki etelään Iivonlammen (170,0 metriä mpy) kautta Kajoonjärveen. Polvijärven pohjoispuolella sijaitsee Kalliojärvi ja noin kilometrin itään sijaitsee Koppalanjärvi. Kaakossa on Petrojärvi.

Polvijärven vesitilavuus on 15 809 000 kuutiometriä.

Polvijärvi (04.762.1.017) kuuluu Polvijärven valuma-alueeseen (04.762), joka on kolmannen jakovaiheen vesistö Vuoksen vesistössä (04). Toinen jakovaihe on Kajoonjärven valuma-alue (04.76) ja ensimmäinen jakovaihe Juojärven reitin valuma-alue (04.7). Polvijärvi on Polvijärven valuma-alueen laajin vakavesi, toiseksi laajin on Koppalanjärvi, joka on kuitenkin tilavuudeltaan pienempi kuin valuma-alueen kolmanneksi laajin järvi, eli Kalliojärvi. Polvijärven alueeseen kuuluu 35 vähintään hehtaarin laajuista vakavettä.

Juuan Polvijärvi on toiseksi laajin Suomen viidestätoista Polvijärvestä. Laajin on Lieksan Polvijärvi. Polvijärvet sijaitsevat enimmäkseen itäisessä Suomessa.

Lähteet
-------

1. 1 2 3 4  Polvijärvi, vakavesi, Juuka
2. 1 2 3 4 5 6 7 8  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 10.8.2021.
3. ↑  Polvijärvi. Järviwiki. Viitattu 10.8.2021.
4. ↑  Polvijärven valuma-alue (04.762). Järviwiki. Viitattu 10.8.2021.
5. ↑  Polvijärvi. Järviwiki. Viitattu 10.8.2021.
**Leppäkorven työväentalo** on Lohjan kaupungissa Nummen Leppäkorven kylässä sijaitseva työväentalo.

Historiaa
---------

Leppäkorven torppariyhdistys perustettiin vuonna 1906, ja se liittyi haaraosastoksi Nummen työväenyhdistykseen. Kokouksen puheenjohtajana toimi August Vatanen, joka oli tunnettu agitaattori. Yhdistys itsenäistyi samana vuonna ja otti nimekseen Leppäkorven työväenyhdistys. Vuonna 1907 yhdistys vuokrasi tontin 50 vuodeksi. Tontti lunastettiin omaksi vuonna 1936. Työväentalo valmistui vuonna 1908. Talon rakentaminen rahoitettiin iltamilla ja arpajaisilla. Rahaa työväentalon kunnostukseen hankittiin myös tukikeräyksillä ja lainoilla. Työväenyhdistys purettiin vuonna 1975, ja talo lahjoitettiin Nummen työväenyhdistykselle. Talo on vuokrattu Leppäkorven-Järvenpään kylätoimintayhdistykselle.

Toimintaa työväentalolla
------------------------

Toiminta uudessa talossa oli vilkasta. Vuonna 1910 järjestettiin arpajaiset, joissa oli voittoina muun muassa 3:n numeron aura, keinutuoli ja kello. Jo vuonna 1911 taloa vuokrattiin elokuvanäytöksiin. Vuonna 1913 järjestettiin 27 opetustunnin kirjanpitokurssi. Ensimmäisen kymmenen toimintavuoden aikana talossa esitettiin yli 50 työväentalojen suosikkinäytelmää. Talo oli käytössä koko 1930-luvun, ja sitä vartioitiin ilkivallan tekojen estämiseksi. 1970-luvulla talolla pidettiin bingoiltoja.

Lähteet
-------

1. 1 2  Hurri, Olavi & Marttala-Hurri, Vuokko: *Työn ja aatteen talot. Työväentalojen historiaa Uudellamaalla*, s. 168. Helsinki: Uudenmaan Sosialidemokraattinen Piiri ry, 1997. ISBN 952-90-8468-4.

Nummen Leppäkorven työväenyhdistyksen jäseniä talonsa edustalla 1900-luvun alussa
**Parempi mainettansa** (engl. *Ladies of the Mob*) on William A. Wellmanin ohjaama ja tuottama yhdysvaltalainen mykkäelokuva vuodelta 1928. *Parempi mainettansa* on genreltään rikosdraama, ja sen pääosissa ovat Clara Bow ja Richard Arlen.

*Parempi mainettansa* perustuu Ernest Boothin tarinaan, jonka pohjalta John Farrow ja Oliver H. P. Garrett laativat käsikirjoituksen. George Marion Jr. teki elokuvan välitekstit. *Parempi mainettansa* on nykyisin monien lähteiden mukaan listattu kadonneeksi.

Juoni
-----

**Varoitus:  Seuraava kirjoitus paljastaa yksityiskohtia juonesta.**
*Parempi mainettansa* kertoo kriminaalin Yvonne-tyttärestä, joka yrittää uudistaa hänen rakastamaansa pikkurikollista.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Clara Bow  | … |  Yvonne
  |
|  Richard Arlen  | … |  Red
  |
|  Helen Lynch  | … |  Marie
  |
|  Mary Alden  | … |  "Soft" Annie
  |
|  Carl Gerard  | … |  Joe
  |
|  Bodil Rosing  | … |  Äiti
  |
|  Lorraine Rivero  | … |  Nuori Yvonne
  |
|  James Pierce  | … |  Konstaapeli
  |

Tuotanto
--------

Elokuvan kuvaukset alkoivat 10. huhtikuuta 1928 ja päättyivät 1. toukokuuta 1928. *Parempi mainettansa* kuvattiin Paramount Studiosilla Queensin Astoriassa, New Yorkissa 221 000 dollarin budjetilla. Paramount Pictures toimi elokuvan tuotantoyhtiönä ja jakelijana.

Julkaisu
--------

*Parempi mainettansa* sai ensi-iltansa Yhdysvalloissa 17. kesäkuuta vuonna 1928 New Yorkissa. Maanlaajuiseen teatterilevitykseen elokuva pääsi 30. kesäkuuta. Suomessa elokuva julkaistiin 25. marraskuuta vuonna 1929.

Uudelleenfilmatisointi
----------------------

*Parempi mainettansa* uudelleenfilmatisoitiin vuonna 1931 nimellä *Suurkaupungin kadut*, jonka pääosissa ovat Gary Cooper ja Sylvia Sidney. Clara Bow’n piti näytellä *Suurkaupungin kadut* -elokuvassa, mutta Bow’n omasta pyynnöstä Paramount vapautti hänet. *Suurkaupungin kadut* olisi ollut Bow’n viimeinen Paramount-elokuva.

Lähteet
-------

1. 1 2 3 4 5 6  Ladies of the Mob *silentera.com*. SilentEra.com. Viitattu 27.5.2013. (englanniksi)
2. 1 2 3  Ladies of the Mob (1928) *elonet.fi*. Elonet.fi. Viitattu 27.5.2013. (suomeksi)
3. ↑  LADIES OF THE MOB (1928) *tcm.com*. TCMc.com. Viitattu 27.5.2013. (englanniksi)
4. ↑  THE LOST FILMS OF PARAMOUNT PICTURES *silentsaregolden.com*. Silentsaregolden.com. Viitattu 27.5.2013. (englanniksi)
5. ↑  Ladies of the Mob (1928) *allmovie.com*. Allmovie.com. Viitattu 27.5.2013. (englanniksi)

Aiheesta muualla
----------------

* *Parempi mainettansa* Internet Movie Databasessa. (englanniksi)
* *Parempi mainettansa* Elonetissä.
* *Parempi mainettansa* AllMoviessa. (englanniksi)
* *Parempi mainettansa* SilentErassa (englanniksi)
Näkymä Parco Sempionesta, Castello Sforzescon näkyessä taustalla.
**Parco Sempione** on suuri kaupunkipuisto Milanossa, Italiassa. Se on perustettu vuonna 1888, ja sen kokonaisala on 386 000 m². Puisto sijaitsee kaupungin historiallisessa keskustassa.

Puisto sijaitsee Milanon kahden tärkeän maamerkin, Castello Sforzescon ja Porta Sempionen vieressä.

Puistossa sijaitsee muun muassa Arena Civica, julkinen akvaario, Torre Branca -torni sekä julkinen kirjasto.

Veistokset
----------

Puistossa sijaitsee pysyvät veistokset Armanilta, Francesco Barzaghilta, Giorgio de Chiricolta ja Antonio Paradisolta.

Lähteet
-------

1. 1 2  6 Must-See Sights in Parco Sempione, Milan's City Park *walksofitaly.com*.  10.10.2013. Viitattu 7.7.2016. (englanniksi)
2. ↑  Come arrivare al Parco Sempione (Milano) *ComeArrivareA.com*.  Arkistoitu 16.8.2016. Viitattu 7.7.2016. (italiaksi)
3. ↑  Biblioteca Parco Sempione *Portale del Comune di Milano*. Viitattu 7.7.2016.
4. ↑  Parco Sempione *Portale del Comune di Milano*. Viitattu 7.7.2016.

Aiheesta muualla
----------------

* Kuvia tai muita tiedostoja aiheesta **Parco Sempione** Wikimedia Commonsissa
Tooraa luetaan synagogassa
**Parašat hašavua** (Hepreaksi: פָּרָשַׁת הַשָּׁבוּעַ‬) tai lyhyesti **paraša**, toiselta nimeltään **sidra** on  Tooran viikkojakso, jota luetaan yhtenä viikkona juutalaisen jumalanpalveluksen yhteydessä. Sen resitoi julkisesti juutalaisten jumalanpalvelusten yhteydessä tähän tehtävään nimetty henkilö eli *baal kore*. Sen lukeminen aloitetaan sapattina iltapäivän jumalanpalveluksessa, jossa siitä luetaan alkuosa, ja sama kohta luetaan uudelleen maanantain ja torstain aamupalveluksessa. Sapattiaamun jumalanpalveluksessa se luetaan kokonaan. Suurina juhlapyhinä viikkojakson sijasta luetaan kyseisen juhlan Toora-jakso. Juhlapyhinä ja sapattina sen lukua seuraa haftara, jossa luetaan kohta profeettojen kirjoista. Parašoita on yhteensä 54, ja ne kaikki luetaan yhden juutalaisen kalenterivuoden aikana. 

Jokaisella parašalla on nimi, joka tulee jostain sen ensimmäisessä lauseessa olevasta sanasta. Toora luetaan loppuun joka vuosi niin, että viimeinen jakso osuu Simhat Toraksi, jolloin tätä juhlistetaan synagogissa esimerkiksi tanssimalla ja laulamalla.

Lähteet
-------

1. ↑   What is The Torah Portion *myjewishlearning.com*.
2. ↑   Rabbi Goldie Milgram: Finding yout Torah Portion Reclaiming Judaism.

Aiheesta muualla
----------------

* Kuvia tai muita tiedostoja aiheesta **Paraša** Wikimedia Commonsissa
**Parempi kuin Beckham** on romanttinen urheilukomediaelokuva, jonka pääosissa ovat Parminder Nagra, Keira Knightley ja Jonathan Rhys Meyers. Elokuva valmistui vuonna 2002.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Jesminder (Nagra) asuu Lontoossa ja on maahanmuuttaja toisessa polvessa. Jesminderin koko perhe on intialainen, ja se tarkoittaa etteivät tytön vanhemmat ja sukulaiset hyväksy tytön rakkautta jalkapalloon, vaan tahtovat tämän opettelevan ruoanlaittoa. Englantilainen poikatyttö Jules (Knightley) kuitenkin näkee Jessin pelaavan puistossa ja pyytää tätä tulemaan tämän jalkapallojoukkueen Hounslow Harriersien pääsykokeisiin. Jess pääsee sisälle ja rupeaa käymään harjoituksissa väittäen vanhemmilleen että hän käy kesätöissä.
Lopulta vanhemmat kuitenkin saavat selville että tyttö on pelannut salaa jalkapalloa ja pitävät huolen ettei sellainen toistu. Tämä ei kuitenkaan ole Jessin ainoa huoli: kun Hounslow Harriersien pelimatkalla Saksassa valmentaja Joen (Rhys Meyers) ja Jessin suhde lähenee, mistä Jules ei pidä, ystävysten välit katkeavat. Tämän lisäksi Julesin äiti luulee että Jessillä ja Julesilla on suhde. Mutta kun tärkeä peli, jossa myös amerikkalainen kykyjenetsijä on paikalla, koittaa, tytöt unohtavat riitansa ja päättävät keskittyä vain peliin. Se kannattaa, sillä kykyjenetsijä tarjoaa molemmille tytöille stipendiä Kaliforniaan, missä heidän on mahdollisuus kouluttautua ammattilaispelaajiksi. Lopussa Jess saa Joen itselleen.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Parminder Nagra  | … |  Jesminder "Jess" Kaur Bhamra
  |
|  Keira Knightley  | … |  Juliette "Jules" Paxton
  |
|  Jonathan Rhys Meyers  | … |  Joe
  |
|  Archie Panjabi  | … |  "Pinky" Kaur Bhamra
  |
|  Shaznay Lewis  | … |  Marlena "Mel" Goines
  |
|  Anupam Kher  | … |  Mohaan Singh Bhamra
  |
|  Shaheen Khan  | … |  rouva "Sukhi" Kaur Bhamra
  |
|  Frank Harper  | … |  Alan Paxton
  |
|  Juliet Stevenson  | … |  Paula Paxton
  |
|  Ameet Chana  | … |  Tony
  |
|  Kulvinder Ghir  | … |  Teetu
  |
|  Ash Varrez  | … |  Teetun isä
  |
|  Pooja Shah  | … |  Meena
  |
|  Preeya Kalidas  | … |  Monica
  |
|  Trey Farley  | … |  Taz
  |
|  Zohra Sehgal  | … |  Biji
  |
|  Saraj Chaudhry  | … |  Sonny
  |
|  Paven Virk  | … |  Bubbly
  |
|  Gary Lineker  | … |  itsenään
  |
|  Alan Hansen  | … |  itsenään
  |
|  John Barnes  | … |  itsenään
  |

Esitys Pohjois-Koreassa
-----------------------

*Parempi kuin Beckham* oli ensimmäinen Pohjois-Korean televisiossa näytetty länsimaalainen elokuva. Elokuvasta oli sensuroitu kymmenen minuutin verran materiaalia ja sillä juhlistettiin Pohjois-Korean ja Ison-Britannian pitkiä diplomaattisuhteita.

Lähteet
-------

1. ↑  Pohjois-Korean tv näytti ensimmäisen länsielokuvansa *Iltalehti*.  31.12.2010. Viitattu 31.12.2010.

Aiheesta muualla
----------------

* Elokuvan kotisivut (englanniksi)
* Markku Soikkeli: Parempi kuin Beckham
Lazaréta  
ΛαζαρέταLazarétan saari Chaniásta nähtynä. Etualalla pienempiä luotoja, taustalla Ágioi Theódoroin saari ja Rodopóksen niemi.

|  |  |
| --- | --- |
| Muut nimet | 
Lazarétta (Λαζαρέττα), Lazaréto (Λαζαρέτο) |
| Sijainti | 
35°31′09″N, 23°59′58″E, ChaniáChaniá, KreetaKreikka |
| Saariryhmä | 
Kreetan saaret |
| Pinta-ala | 
0,015 km² |

Väestö| Asukasluku | 
0 |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Lazaréta** (kreik. Λαζαρέτα, myös *Lazarétta*, Λαζαρέττα, *Lazaréto*, Λαζαρέτο) on pieni Kreikan saari, joka sijaitsee Kreetanmeressä Kreetan saaren pohjoisrannikon ja Chanián kaupungin edustalla. Saaren pinta-ala on noin 0,015 neliökilometriä ja se on asumaton (vuonna 2011). Hallinnollisesti Lazaréta kuuluu Chanián kuntaan, Chanián alueyksikköön ja Kreetan alueeseen.

Lazarétan suurin pituus on noin 200 metriä ja leveys noin 70 metriä. Saari on saanut italialaisittain karanteeniasemaan viittaavan nimensä siitä, että venetsialaiset käyttivät sitä 1600-luvulla eristyssaarena kulkutautien varalta, kuten useimpia muita satamakaupunkien edustalla olleita pieniä saaria.

Lazarétalla on venetsialaisaikaisten rakennusten raunioita sekä hautoja. Vuonna 1645 osmanit tuhosivat rakennuksia sijoittaakseen saarelle suuren tykin, jolla he ampuivat piirittämäänsä Chaniáa. Saksalaiset pudottivat saarelle pommeja harjoituksissaan toisen maailmansodan aikana. 1950-luvulla järjestettiin uintikilpailuja saarelta Chaniáan.

Lähteet
-------

1. 1 2 3  Νησίδα Λαζαρέτα *Cretan Beaches*. Viitattu 1.9.2021.
2. ↑  Λαζαρέτα Chania Cruises. Viitattu 1.9.2021.

Kreetan saaret

|  |  |
| --- | --- |
| Pääsaari | Kreeta |
| Alisaariryhmät | 
* Dionysadit
	+ Dragonáda
	+ Gianysáda
	+ Paximáda

 |
| Muut pienemmät saaret | 
* Ágioi Pántes
* Ágioi Theódoroi
* Ágria Gramvoúsa
* Chrysí
* Día
* Elafonísi
* Elása
* Gávdos
* Gavdopoúla
* Gkrántes
* Ímeri Gramvoúsa
* Kolokythiá
* Koufonísi
* Kyriamádi
* Lazaréta
* Makronísi
* Mikronísi (Iraklion)
* Mikronísi (Lasíthi)
* Móchlos
* Palaiósouda
* Paximádia
* Pontikonísi
* Pseíra
* Síderos
* Soúda
* Spinalónga
* muita saaria

 |
Ludwig Jekels Wienin psykoanalyyttisella poliklinikalla vuonna 1922 (kolmantena vasemmalta).
**Ludwig Jekels** (vuoteen 1903 **Jekeles**; 15. elokuuta 1867 Lemberg, Itävalta-Unkari [nyk. Lviv, Ukraina] — 13. huhtikuuta 1954 New York, Yhdysvallat) oli itävaltalainen lääkäri ja psykoanalyytikko.

Ludwig Jekels oli sukutaustaltaan puolalainen. Hän syntyi Lembergissä (nyk. Lviv) ja opiskeli lääketiedettä Wienin yliopistossa, jossa hän suoritti tohtorintutkinnon vuonna 1892. Hän työskenteli viisi vuotta Wienin yliopistollisessa keskussairaalassa ja perusti vuonna 1897 Sleesiaan vesihoitolaitoksen. Sen jälkeen hän työskenteli psykiatrina Varsovassa. Hän kiinnostui Sigmund Freudin teorioista, meni Freudin potilaaksi vuonna 1905 ja alkoi osallistua Wienin psykoanalyyttisen yhdistyksen toimintaan. Hän esitteli psykoanalyysia Puolassa.

Ensimmäisen maailmansodan jälkeen Jekels työskenteli Wienissä koulutusanalyytikkona. Vuonna 1934 hän matkusti Otto Fenichelin kanssa Tukholmaan ja auttoi Ruotsalais-suomalaisen Psykoanalyyttisen Yhdistyksen perustamisessa. Hän palasi Wieniin vuonna 1937, mutta seuraavana vuonna hän joutui lähtemään maanpakoon, kun Itävalta liitettiin natsi-Saksaan. Jekels siirtyi Australian kautta Yhdysvaltoihin ja työskenteli New Yorkissa psykoanalyytikkona.

Teoksia
-------

* Jekels, Ludwig (1952). *Selected Papers.* London: Imago Publishing Co.

Kirjallisuutta
--------------

* Bergler, E.: "Ludwig Jekels 1867–1954." *International Journal of Psycho-Analysis* 1955, 36. vsk. s. 71–73.

Aiheesta muualla
----------------

* Jekels (Jekeles), Ludwig hakuteoksessa *International Dictionary of Psychoanalysis*.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Tšekki
* Puola

 |
|  |
| Henkilöt | 
* Trove

 |

 |
**Pilkkarääkkiäinen** (*Sarothrura ayresi*) on rantakanoihin kuuluva lintulaji. Lajia tavataan uhanalaisena Afrikasta.

Koko ja ulkonäkö
----------------

Pilkkarääkkiäinen voi kasvaa 14–15 cm pitkäksi. Sukupuolet muistuttavat pääosin toisiaan ulkonäöltään. Pilkkarääkkiäiskoiraan päälaki on väriltään punaruskea ja naaraalla se on hyvin tumman ruskea. Naama on valkoinen ruskein kuvioin ja silmäkulmajuova on musta. Linnun selkä ja siivet ovat mustat valkoisin viiruin ja siipien uloimmat sulat ovat valkoiset ja näkyvät vain lennossa. Lajin koiraan rinta on punaruskea ja naaraan vaaleampi. Pilkkarääkkiäisen vatsa on väriltään valkoinen ja kyljet ovat mustaraitaiset.

Levinneisyys ja elinympäristö
-----------------------------

Pilkkarääkkiäistä tavataan hyvin laikuttaisesti Etiopiasta, Sambiasta sekä Zimbabwesta ja Etelä-Afrikasta. Se on osittain muuttolintu. Lajin elinympäristöä ovat tulvatasangot sekä saroja ja heiniä kasvavat suot ja muut kosteikot. Lintu elää piileskellen kasvuston seassa. Pilkkarääkkiäisen ravintoa ovat erityisesti pienet selkärangattomat eläimet, siemenet ja kasvinosat, mutta se voi syödä myös pieniä sammakoita ja kaloja. Etiopiassa pilkkarääkkiäisen pesimäkausi kestää heinäkuulta elokuulle. Se rakentaa pesänsä sarojen keskelle ja munat ovat valkoisia harmain ja vihrein pilkuin.

Pilkkarääkkiäinen luokitellaan äärimmäisen uhanalaiseksi ja kannan kooksi arvioidaan noin 700 täysikasvuista yksilöä. Suurin uhka kannalle on elinympäristön häviäminen, koska kosteikoita kuivatetaan maatalousmaaksi ja erityisesti Etelä-Afrikassa on kaivostoimintaa. Lajin geneettinen monimuotoisuus on myös matala.

Lähteet
-------

1. 1 2 3  BirdLife International: *Sarothrura ayresi* *IUCN Red List of Threatened Species. Version 2021-1*.  2018. International Union for Conservation of Nature, IUCN, Iucnredlist.org. Viitattu 15.4.2021. (englanniksi)
2. 1 2  White-winged Flufftail Sarothrura ayresi BirdLife International. Viitattu 15.4.2021.
3. 1 2  Barry Taylor: *Rails*, s. 172-175. Bloomsbury Publishing, 1998. ISBN 978-1-8734-0359-4. Kirja Googlen teoshaussa (viitattu 15.4.2021). (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Taksonitunnisteet |
| --- |
|  |
| Sarothrura ayresi | 
* Wikidata: Q278132
* Wikispecies: Sarothrura ayresi
* ADW: Sarothrura\_ayresi
* Avibase: 534D524CD933EE5A
* BirdLife: 22692245
* BOLD: 113533
* CMS: sarothrura-ayresi
* BOW: whwflu1
* eBird: whwflu1
* GBIF: 5228178
* iNaturalist: 347
* IRMNG: 10197993
* ITIS: 176365
* IUCN: 22692245
* NBN: NHMSYS0000533743
* NCBI: 1970743
* Xeno-canto: Sarothrura-ayresi

 |
|  |
| Coturnicops ayresi | 
* Wikidata: Q40989306
* GBIF: 9094843

 |

 |
Ludwig Nohl
**Ludwig Nohl** (5. joulukuuta 1831 Iserlohn – 15. joulukuuta 1885 Heidelberg) oli saksalainen musiikkikirjailija.

Nohl opiskeli aluksi lakia, mutta hänestä tuli musiikinopettaja. Hän kirjoitti väitöskirjansa Mozartista vuonna 1860 ja rupesi opettamaan musiikin estetiikkaa.

Nohl muutti Müncheniin, jossa toimi luennoitsijana ja julkaisijana. Hän kirjoitti muun muassa Ludwig van Beethovenin elämäkerran. Vuonna 1872 Nohl palasi Heidelbergiin, jossa hän opetti musiikin historiaa ja estetiikkaa kuolemaansa saakka. Vuonna 1881 hänet palkittiin urastaan professorina.

Nohl julkaisi myös Beethovenin säveltämäksi oletetun Für Elisen nuotit vuonna 1865 löydettyään ne eräästä yksityiskodista. Syksyllä 2009 musiikintutkija ja pianisti Luca Chiantore kuitenkin ilmoitti epäilevänsä, että Nohl olisikin säveltänyt sen itse.

Kirjoja
-------

* *Der Geist der Tonkunst*, Frankfurt am Main 1861
* *Briefe Beethovens, mit einem Facsimile*, Stuttgart 1865
* *Neue Briefe Beethovens*, Stuttgart 1867
* *Spohr*, Leipzig 1884

Lähteet
-------

1. ↑  Für Elise ei ehkä olekaan Beethovenin sävellys (Arkistoitu – Internet Archive), Helsingin Sanomat, 19.10.2009


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Katalonia
* Saksa
* Israel
* Belgia
* Yhdysvallat
* Ruotsi
* Japani
* Tšekki
* Kreikka
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Henkilöt | 
* BMLO
* Deutsche Biographie

 |
|  |
| Muut | 
* RISM
* SNAC
* IdRef

 |

 |
"Jackalopen" täytetty pää ravintolan seinällä Kaliforniassa, Yhdysvalloissa.
Sarvipäinen jänis (keskellä) Joris Hoefnagelin kirjassa *Animalia Qvadrvpedia et Reptilia (Terra)* 1500-luvun lopulta.
**Jackalope** on kuvitteellinen sarvipäinen jänislaji Pohjois-Amerikasta. Sen nimi on yhdistelmä jänistä ja hanka-antilooppia tarkoittavista englannin sanoista *jackrabbit* ja *antelope*. Jackalope on tullut tunnetuksi 1930-luvulta alkaen, kun veljekset Douglas ja Ralph Herrick Wyomingin Douglasista keksivät sattumalta liittää hirvieläimen sarvet täytettävänä olleen jäniksen päähän. Täytetyt sarvipäät herättivät huomiota ja alkoivat käydä kaupaksi. Nykyään jackalope on antanut aiheen moniin muihinkin alueen matkamuistotuotteisiin. Wyomingin osavaltio rekisteröi jackalopen tavaramerkikseen vuonna 1965. 2000-luvun alussa sitä ehdotettiin osavaltion viralliseksi taruolennoksi, mutta aloite ei mennyt läpi.

Jackalopeen liittyy 1930-lukua edeltäviäkin anekdootteja, joiden luotettavuus on kyseenalainen. Erään ansastajan kerrotaan kohdanneen jackalopen Wyomingissa ensimmäisen kerran jo vuonna 1829. Niiden kerrotaan myös yhtyneen taustalta iltanuotiolla istuneiden karjapaimenten lauluihin. Sarvekas jänis esiintyy jo eräässä 1500-luvun kirjankuvituksessa, mutta kuva-aiheen selitykseksi on arveltu jäniksen päähän kasvaimia aiheuttavaa virustautia.

Lähteet
-------

1. 1 2  Oliver, Myrna: Douglas Herrick, 82; on a Whim He Created ’Jackalope’ *Los Angeles Times*.  23.1.2003. Viitattu 17.12.2013. (englanniksi)
2. 1 2  Martin, Douglas: Douglas Herrick, 82, Dies; Father of West’s Jackalope *The New York Times*.  19.1.2003. Viitattu 16.12.2013. (englanniksi)

Aiheesta muualla
----------------

* Kuvia tai muita tiedostoja aiheesta **Jackalope** Wikimedia Commonsissa
**Peter Schiff** (s. 23. maaliskuuta 1963) on yhdysvaltalainen talouselämänvaikuttaja. Hän kannattaa itävaltalaista taloustiedettä. Schiff toimii Darienissa Connecticutissa päämajaan pitävän Euro Pacific Capital Inc. -meklariyrityksen toimitusjohtajana.

Elämä
-----

Peter Schiff syntyi New Havenissä Connecticutissa ja varttui Manhattanilla ja Miamissa. Hän valmistui Kalifornian yliopistosta 1987 opintoaineinaan rahoitus ja kirjanpito.

1990-luvun lopulla Schiff ennakoi IT-kuplan puhkeamista, mikä tapahtuikin 2000-luvun lopussa. 

Schiff esittää Yhdysvaltojen muuttuneen 1970-luvulta 2000-luvun alkuun mennessä suurimmasta velkojasta suurimmaksi velalliseksi ja menettäneen johtavan teollisuusmaan asemaansa sekä siirtyneen maltillisesta säästämisestä kohtuuttomaan velaksi kuluttamiseen. Yleisesti ottaen hän on suhtautunut valtavirrasta poiketen pessimistisesti Yhdysvaltain talouden näkymiin. Elokuussa 2006 Schiff ennakoi Yhdysvaltoihin finanssikriisiä, joka syntyisi talouskuplan puhkeamisesta. Tämä toteutui vuoden 2007 alusta alkaen nk. subprime-kriisinä. Schiff syyttää ongelmista suurimmaksi osaksi valtion talouspolitiikka, ja erityisesti USA:n keskuspankin Federal Reserven liian löysää rahapolitiikkaa.*lähde?* Asuntokuplasta hän oli varoittanut jo ainakin vuodesta 2004 saakka.

Schiff toimi Ron Paulin presidenttikampanjan taloudellisena neuvonantajana vuoden 2008 Yhdysvaltain presidentinvaalissa.

Peter Schiffin isä oli tax protester -liikkeen kannattaja Irwin Schiff.

Teokset
-------

* Crash Proof: How to Profit From the Coming Economic Collapse, February 2007, ISBN 978-0-470-04360-8 1
* The Little Book of Bull Moves in Bear Markets: How to Keep your Portfolio Up When the Market is Down, 2008, ISBN 978-0-470-38378-0 2
* Crash Proof 2.0: How to Profit From the Economic Collapse, 2nd Edition, September 2009, ISBN 978-0-470-47453-2 3
* The Little Book of Bull Moves, Updated and Expanded: How to Keep Your Portfolio Up When the Market Is Up, Down, Or Sideways, 2010, ISBN 0470643994 4
* How an Economy Grows and Why it Crashes, 2010, ISBN 978-0-470-52670-5 5

Lähteet
-------

1. ↑  Official biographical sketch of Schiff at Euro Pacific Capital Inc. Web site 2006-08-06
2. 1 2
3. ↑
4. ↑  Peter Schiff Named Economic Advisor to the Ron Paul 2008 Presidential Campaign — Ron Paul 2008
5. ↑  Hopkins, A.D.: Vegas tax resister Irwin Schiff dies serving prison term *Las Vegas Review-Journal*.  22.10.2015. Viitattu 3.11.2017. (englanniksi)

Aiheesta muualla
----------------

* Euro Pacific Capital Inc. with picture of Peter Schiff (Arkistoitu – Internet Archive)
* Peter Schiff's investment commentary (Arkistoitu – Internet Archive)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Ruotsi
* Japani
* Tšekki
* Korea

 |
|  |
| Muut | 
* IdRef

 |

 |
**Olli Elias Tulenheimo** (vuoteen 1905 **Thulé**; 24. helmikuuta 1891 Kangasala – 22. kesäkuuta 1971 Turku) oli suomalainen asianajaja. Hän toimi asianajajana yli 50 vuotta ja kuului Suomen Asianajajaliiton perustajiin.

Elämäkerta
----------

Tulenheimon isä oli Kangasalan urkutehtaan omistaja Bror Axel Thulé ja äiti Minna Fredrika Meurman. Poliitikko, yliopiston rehtori, pääministeri Antti Tulenheimo (1879–1952) oli hänen veljensä, samoin kuin asianajaja, poliitikko Eino Tulenheimo (1885–1962) ja insinööri, urkujenrakentaja Martti Tulenheimo (1883–1945). Tulenheimo suoritti oikeustutkinnon 1915, ja hänet palkattiin 1919 apulaiseksi veljensä Einon ja T. M. Kivimäen lakiasiaintoimistoon Turkuun. Toimisto jäi Tulenheimon ja Ilmari Katajan hoitoon jo seuraavana vuonna ja laajeni niin, että se oli 1930-luvulla Suomen suurin alallaan. Tulenheimo työskenteli toimistossa aina kuolemaansa saakka.

Tulenheimo oli 1919 perustamassa Suomen Asianajajaliittoa, jonka hallitukseen hänet valittiin 1954 ja jonka Turun-osastoa hän johti 1953–1963. Tulenheimo toimi asianajotyönsä ohella pankki- ja vakuutusalalla, muun muassa Vakuutusyhtiö Sammon hallituksessa ja Turun Suomalaisen Säästöpankin isännistössä ja hallituksessa. Turun Teatterin johtokuntaan Tulenheimo kuului 1920- ja 1930-luvulla, oli kymmenen vuotta teatterin johtokunnan puheenjohtaja ja avusti teatteria taloudellisesti.

Tulenheimon puoliso vuodesta 1934 oli hänen lakiasiaintoimistonsa sihteerinä työskennellyt Irma Margareta Johnsson. Oikeusneuvos Anja Tulenheimo-Takki (1937–2019) oli heidän tyttärensä.

Lähteet
-------

1. 1 2 3  Kautto, Timo: "Tulenheimo, Olli (1891–1971)", *Suomen kansallisbiografia, osa 10*, s. 41–42. Helsinki: Suomalaisen Kirjallisuuden Seura, 2007. ISBN 978-951-746-451-2. Teoksen verkkoversio.

Aiheesta muualla
----------------

* *Olli Tulenheimo 80 v.* Turku, Sampo-Tarmo, 1971. 32 s.

  


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Kansallisbiografia
* Biografiasampo

 |

 |
**Olli Ruotsalainen** (s. 13. lokakuuta 1994 Pori) on suomalainen jääpalloilija, joka pelaa tällä hetkellä kasvattajaseurassaan Porin Narukerässä.

Ura
---

Ruotsalainen pelasi ensimmäisen Bandyliigaottelunsa kaudella 2011–2012 Mikkelin Kamppareita vastaan Porissa. Ruotsalainen on aiemmin edustanut Narukerän junioreita. Ensimmäisen Bandyliigamaalinsa Ruotsalainen teki Porvoon Akillesta vastaan 2. joulukuuta 2011 Porissa pelatussa ottelussa, jonka Narukerä voitti lukemin 4–1. Osuma oli ottelun voittomaali. Ruotsalaisen uran ensimmäinen ammattilaistason hattutemppu syntyi Narukerän kotikentällä, Porissa pelatussa Bandyliigan ottelussa Helsingin Botniaa vastaan tammikuun 7. päivänä vuonna 2012

Ruotsalaisen ensimmäisen Bandyliigakauden runkosarjan tehot olivat 12+2 (18 pelattua ottelua). Playoff-otteluiden pisteet olivat puolestaan 2+0 (5 pelattua ottelua). 

Maajoukkueessa Ruotsalainen esiintyi ensimmäistä kertaa kaudella 2010–2011, kun alle 17-vuotiaiden maailmanmestaruuskilpailut järjestettiin Varkaudessa. Pistesaldona kisoista Ruotsalaisella oli yksi maali viidessä pelaamassaan ottelussa.

Kaudella 2011–2012 Ruotsalainen oli alle 19-vuotiaiden maajoukkueen mukana maailmanmestaruuskilpailuissa jotka järjestettiin Porissa. Viidestä pelaamastaan ottelusta Ruotsalaisen pistesaldo oli 3+0.

Ruotsalainen valittiin kauden 2011–2012 Suomen parhaaksi alle 19-vuotiaaksi pelaajaksi nuoresta iästään huolimatta. Hän kuuluu myös kaudella (2012–2013) alle 19-vuotiaiden ikäluokkaan, ja näin ollen saa kutsun käydessä edustaa toistamiseen 19-vuotiaiden maajoukkuetta.

Kaudella 2012–2013 Ruotsalainen teki 17 pelaamissaan bandyliigaottelussa tehot 5+1 sekä 5 pelaamissaan playoff-ottelussa tehot 1+1. Hän edusti myös Suomen alle 19-vuotiaiden maajoukkuetta Norjan pääkaupungissa Oslossa järjestetyissä EM-kilpailuissa joissa mukana olivat Suomen lisäksi isäntämaa Norja, Ruotsi sekä Venäjä. Ruotsalaisen tehot 4 pelaamassaan maaottelussa olivat 2+0.

Elokuussa 2013 Ruotsalainen valittiin 23-vuotiaiden maajoukkueeseen Ruotsin Uppsalassa järjestettävään tuplamaaotteluun.

Lähteet
-------

* (Arkistoitu – Internet Archive)
* 
*

Aiheesta muualla
----------------

* Pelaajakortti sivustolla www.porinnarukera.fi (Arkistoitu – Internet Archive)
* Kansainvälinen pelaajakortti www.bandysidan.nu tietojärjestelmässä
* Uutinen alle 19-vuotiaiden maajoukkuevalinnasta sivustolla www.yle.fi
* Uutinen alle 19-vuotiaiden maajoukkuevalinnasta sivustolla www.pori.fi (Arkistoitu – Internet Archive)
* Uutinen alle 19-vuotiaiden maajoukkuevalinnasta sivustolla www.urheilusuomi.com
* Ruotsalaisen haastattelu sivustolla www.u19bandy.com[vanhentunut linkki]
* Uutinen 23-vuotiaiden maajoukkuevalinnasta sivustolla www.satakunnankansa.fi (Arkistoitu – Internet Archive)
Jackie Coogan Charles Chaplinin kanssa elokuvassa Chaplinin poika (1921)
Jackie Coogan The Addams Familyn Fester-setänä.
**John Leslie (Jackie) Coogan** (26. lokakuuta 1914 Los Angeles, Kalifornia – 1. maaliskuuta 1984 Santa Monica, Kalifornia) oli yhdysvaltalainen näyttelijä.

Coogan aloitti uransa lapsinäyttelijänä, ja hän olikin yksi mykkäelokuvan suurimmista lapsitähdistä. Hänen uransa tunnetuin elokuva on *Chaplinin poika* (The Kid, 1921). Toinen hänen tunnettu roolinsa oli nimirooli elokuvassa *Oliver Twist* (1922). Hän näytteli elokuvissa aina kuolemaansa saakka, vaikka aivan lapsuusajan loistoon hänen uransa ei enää koskaan noussut. Hän näytteli runsaasti televisiossa, kuten televisiosarjassa *The Addams Family* vuosina 1964–1968. Hän on saanut elokuvaurastaan tähden Hollywood Walk of Famelle.

Coogan muistetaan erityisesti tapauksesta, jossa hän haastoi äitinsä ja isäpuolensa oikeuteen heidän tuhlattua poikansa omaisuuden, jonka hän oli tienannut mykkäelokuvistaan. Hän sai kuitenkin oikeusteitse takaisin vain 126 000 dollaria. Tapaus aiheutti Coogan-ilmiönä tunnetun lain syntymiseen, jonka mukaan lapsinäyttelijän tienaama omaisuus turvataan, kunnes hän tulee täysi-ikäiseksi.

Toisen maailmansodan aikaan Coogan palveli Yhdysvaltain ilmavoimissa ja myöhemmin osallistui taisteluihin Intiassa ja Burmassa. 

Jackie Coogan oli elämänsä aikana neljä kertaa naimisissa mm. näyttelijätär Betty Grablen kanssa. Hän oli myös neljän lapsen isä. Hän kuoli sydänkohtaukseen 69-vuotiaana.

Lähteet
-------

1. ↑  The Strange Case of - Jackie Coogan's $4,000,000 *Life*. Viitattu November 28, 2011.

Aiheesta muualla
----------------

* Kuvia tai muita tiedostoja aiheesta **Jackie Coogan** Wikimedia Commonsissa

* Jackie Coogan Internet Movie Databasessa. (englanniksi)
* Jackie Coogan NNDB:ssä

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Tšekki
* Puola

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* SNAC
* IdRef

 |

 |
**Ettore Mazzoleni** (18. kesäkuuta 1905 Brusio, Sveitsi – 1. kesäkuuta 1968 Oak Ridges, Kanada) oli kapellimestari ja musiikkipedagogi. Hänellä oli sveitsiläis-italialainen tausta, ja hän sai Kanadan kansalaisuuden vuonna 1949. Hän opiskeli Oxfordin yliopistossa sekä Royal College of Musicissa ja muutti Torontoon vuonna 1929.[1]

Mazzoleni seurasi Donald Heinsiä Toronton musiikkikonservatorion sinfoniaorkesterin kapellimestarina vuonna 1934. Hän oli myös Toronton sinfoniaorkesterin avustavana kapellimestarina vuosina 1942–1948 ja Toronton yliopiston oopperakoulun rehtorina. 1950-luvulla hän johti Toronton oopperafestivaalia. Lisäksi hän toimi muiden muassa CBC:n sinfoniaorkesterin, Québecin sinfoniaorkesterin, Vancouverin sinfoniaorkesterin ja Toronton filharmonikkojen vierailevana kapellimestarina. Hän johti Arthur Benjaminin teoksen *Tale of Two Cities* Pohjois-Amerikan-kantaesityksen vuonna 1954.[1]

Hänen ensimmäinen vaimonsa oli pianisti Winifred Mazzoleni ja toinen vaimonsa mezzosopraano Joanne Ivey. Hänen mukaansa on nimetty Canadian Music Centren tiloissa toimiva Ettore Mazzoleni -kirjasto. Mazzoleni kuoli liikenneonnettomuudessa.[1]

Lähteet
-------

1. 1 2 3  The Canadian Encyclopedia: Ettore Mazzoleni
Kartta puiston alueesta.
**Independence National Historical Park** ("Itsenäisyyden kansallinen historiallinen puisto") on Yhdysvalloissa Philadelphian kaupungin keskustassa sijaitseva National Park Service -kansallispuistohallinnon alainen historiallinen suojelualue, joka käsittää Amerikan vallankumoukseen ja Yhdysvaltain itsenäistymishistoriaan liittyviä kohteita. Merkittävin niistä on Independence Hall, rakennus, jossa Yhdysvaltain itsenäisyysjulistus sekä perustuslaki hyväksyttiin ja allekirjoitettiin.[1]

Puisto käsittää L-kirjaimen muotoisen 18 hehtaarin alueen. Sen kulmakohdassa on aukio, jonka ympärillä sijaitsevat Independence Hall, Congress Hall – Yhdysvaltain kongressin kokoontumispaikka vuosina 1790–1800 – sekä Philosophical Hall, Benjamin Franklinin perustaman American Philosophical Societyn historiallinen toimitalo. Puiston pohjoisosassa, Independence Mall -puistokadun varrella sijaitsevat Liberty Bell -kellon ympärille rakennettu Liberty Bell Center ja Philadelphian vanha kaupungintalo, jossa Yhdysvaltain korkein oikeus toimi 1790–1800. Itäosassa ovat muun muassa First Bank of The United States ja Second Bank of The United States -pankit, Benjamin Franklinin kotitalon paikalle rakennettu Franklin Court -museo sekä Carpenter’s Hall, jossa ensimmäinen mannermaakongressi kokoontui. Lisäksi puistoon kuuluu joitakin muita siirtokunta-ajan rakennuksia kaupungin muissa osissa.[1]

Päätös puiston perustamisesta tehtiin vuonna 1948, se siirtyi kansallispuistohallinnon alaisuuteen 1950 ja perustettiin virallisesti 1956.[1]

Lähteet
-------

1. 1 2 3  Independence National Historical Park (englanniksi) *Encyclopædia Britannica Online Academic Edition*. Viitattu 25.1.2014.

Aiheesta muualla
----------------

* Kuvia tai muita tiedostoja aiheesta **Independence National Historical Park** Wikimedia Commonsissa

* Independence National Historical Park (englanniksi) US National Park Service (Yhdysvaltain kansallispuistovirasto)
**Piter FM** on venäläinen, vuonna 2006 ilmestynyt elokuva. Se on Venäjällä erittäin tunnettu varsinkin nuoren väestön keskuudessa. Ensi-ilta oli 20. huhtikuuta 2006 ja se oli samalla ohjaaja Oksana Bytškovan ensimmäinen kokopitkä elokuva. Tyyliltään se on draamakomedia.

Juoni
-----

Elokuva kertoo joukosta sattumia Pietarin kaupungissa. Maša (Jekaterina Fedulova) on nuori venäläinen radiojuontaja, joka työskentelee pietarilaisella Piter FM -nimisellä radiokanavalla. Hän on menossa naimisiin vanhan luokkakaverinsa Kostjan kanssa, mutta ei kuitenkaan vaikuta onnelliselta. Elokuvan toinen päähenkilö on arkkitehti Maksim (Jevgeni Tšyganov), joka on muuttanut Pietariin Nižni Novgorodista ja on eronnut tyttöystävästään. Hänen suunnitelmissaan on ottaa etäisyyttä Venäjään ja lähteä voittamansa arkkitehtikilpailun ansiosta töihin Saksaan. Sattuma puuttuu kuitenkin peliin, kun Masha hävittää kännykkänsä liikennevaloissa. Maksim löytää kännykän, mutta sen palauttaminen Mashalle on monen mutkan takana.

Pääosissa
---------

|  |  |
| --- | --- |
| Jekaterina Fedulova | Maša |
| Jevgeni Tšyganov | Maksim |
| Aleksei Barabaš | Kostja |
| Irina Rahmanova | Lera |
| Natalja Rjova | Marin |
| Oleg Dolin | Fjodor |
| Jevgeni Kulakov | Vitja |
| Kirill Pirogov | Gleb |

Kiinnostavia yksityiskohtia
---------------------------

Kapustinin talo, Fontanka 159 / Klimov pereulok 9.
Vuonna 2009 Pietarissa avattiin uusi Piter FM -niminen radiokanava.

Eräs useassa kohtauksessa taustalla ollut rakennus, Kapustinin talo, restauroitiin elokuvan ilmestymisen jälkeen sen muodostuttua pienimuotoiseksi nähtävyydeksi.

Aiheesta muualla
----------------

* Elokuvan viralliset sivut:  (Arkistoitu – Internet Archive)
Verbierin kylä
**Verbier** on matkailu- ja talviurheilualue Lounais-Sveitsissä, Valais'n kantonissa, lähellä Martignyn kaupunkia. Verbier kuuluu Bagnesin kuntaan ja on sen suurin taajama. Verbierissä on noin 3 000 asukasta.

Maantiede
---------

Verbier sijaitsee Drance-joen laakson itärinteellä, noin 1 500 metrin korkeudessa. Verbierin ympärillä kohoavat Valais'n Alpit, korkeimmillaan lähes neljän kilometrin korkeuteen. Lähimmät huiput ovat Mont Gelé ja Mont Fort.

Talous
------

Verbier on Sveitsin tärkeimpiä matkailualueita. Verbier on sekä kesä- että talvimatkailualuetta retkeilyreitteineen, laskettelurinteineen ja kylpylöineen. Alueen vanhan elinkeinon, maatalouden, merkitys on vähentynyt lähes olemattomiin.

Talviurheilukeskus
------------------

Verbierissä on 100 km laskettelurinteitä ja 27 kpl erityyppisiä hiihtohissejä. Verbierin nimeä käytetään laajasti Ala-Valais'n talviurheilukeskusten markkinoinnissa:

* **4 Vallées'**n alue koostuu Verbierin ja Sionin välisestä, Rhônen eteläpuolisesta neljän joen (Drance de Bagnes, Borgne, Printse ja Fare) alueesta. Tällä "neljän laakson alueella" on hoidettuja rinteitä 412 kilometriä. Hiihtohisseillä pääsee aina 3 300 metrin korkeuteen.
* **St. Bernard**in alueen hiihtokeskukset sijaitsevat Martignyn ja Ison Sankt Bernhardin solan välisellä alueella

Liikenneyhteydet
----------------

Verbieriin pääsee pohjoisesta, Martignyn kautta maanteitse tai rautateitse tai Italiasta, Sankt Bernhardin tunnelin kautta, tulemalla ensin Le Châbleen, Bagnesin kunnan keskustaajamaan, josta on serpentiinitie ja köysirata ylös kylään.

Lähteet
-------

* Verbierin matkailusivut
* Bagnesin kunnan sivut
* Liikenneyhtiön sivut
* Bagnes Sveitsin historiallisessa tietosanakirjassa (saksaksi)

### Viitteet

1. 1 2 3  Jukka Manninen: Täällä on varmasti lunta.  *Aamulehti*, 15.1.2012, s. B33.
2. ↑  4 Valléen alueen sivut (Arkistoitu – Internet Archive)
3. ↑  St. Bernardin alueen sivut (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Verbier** Wikimedia Commonsissa
**Antti Vehkaperä** on suomalainen kaudet 1995-2008 Superpesistä pelannut pesäpalloilija. Vehkaperä edusti urallaan Oulun Lippoa, Puijon Pesistä, Kouvolan Pallonlyöjiä ja Koskenkorvan Urheilijoita. Hän saavutti urallaan yhden SM-kullan, yhden SM-hopean ja yhden SM-pronssin. Hän pelasi urallaan yhden Itä-Länsi-ottelun vuonna 2007. Vehkaperä pelasi urallaan 345 Superpesiksen runkosarjaottelua. Näissä hän löi kaksi kunnaria ja 47 tavallista juoksua, toi 166 juoksua ja keräsi 861 kärkilyöntiä. Vehkaperä pelasi urallaan 53 Superpesiksen ylempää pudotuspeliottelua. Näissä hän löi yhden kunnarin ja seitsemän tavallista juoksua, toi 20 juoksua ja keräsi 158 kärkilyöntiä. Vehkaperä pelasi urallaan 14 Superpesiksen karsintasarjan ottelua. Näissä hän löi yhden tavallisen juoksun, toi seitsemän juoksua ja keräsi 32 kärkilyöntiä.

Lähteet
-------

1. ↑  Antti Vehkaperä päättää pelaajauransa *Yle Urheilu*.  26.11.2008 / päiv. 29.12.2009. Viitattu 7.5.2021.
2. ↑  Rasilainen, M.: W IL aakkostettu lista *MRasilainen.com*. Viitattu 7.5.2021.
3. ↑  Vehkaperä Antti (548) *Pesiksen maailma – Pelaajakortit*. Viitattu 7.5.2021.
Kowalska esiintymässä vuonna 2007.
**Kasia Kowalska** (s. 13. kesäkuuta 1973 Sulejówek, Puola) on puolalainen laulaja, lauluntekijä, tuottaja ja näyttelijä.

Kowalskan musiikkiura alkoi jo varhain 1980-luvulla, kun hän lauloi useassa puolalaisessa rock-yhtyeessä. Hieman myöhemmin hän sai tarjouksen esikoislevyn tekoa varten. Levyn nimeksi tuli *Gemini* hänen horoskooppimerkkinsä mukaan, kuvastamaan hänen monimutkaista persoonallisuuttaan.*lähde?*

Vuonna 1995 hän osallistui Sopotin laulufestivaaleille ja voitti. Voittonsa jälkeen hän julkaisi seuraavan albuminsa, *Koncert Inaczejin*, joka tarkoittaa erilaista konserttia. Levy oli live-tallenne hänen keikoiltaan, ja sillä kuultiin myös paljon covereita. 

Kowalska edusti vuonna 1996 Puolaa Eurovision laulukilpailussa sijoittuen 15:nneksi 31 pisteellä. Edustuskappaleena oli "Chcę znać swój grzech", jota ei ole julkaistu kuin singlenä. Myöhemmin samana vuonna Kowalska esitti elokuvassa *Nocne graffiti* nuorta huumeriippuvaista. Hän myös levytti Disney-elokuvan *Notre Damen kellonsoittaja* soundtrackille kappaleen "Auta, oi Luoja"*selvennä*.

Vuonna 1997 hän synnytti tyttärensä, Alexandra Julian. Tyttärensä isän, Kostek Yoriadisin, hän oli tavannut vuotta aiemmin.

Kowalska kirjoittaa kaikkien laulujensa sanoitukset itse ja ammentaa niitä kaikesta mitä on kokenut. Vaikka laulujen sanat ovatkin syvällisiä ja vakavia, hän osaa ottaa yleisöönsä kontaktia esiintyessään. Tämän vuoksi häntä on pidetty yhtenä Puolan parhaista esiintyvistä artisteista.*lähde?*

Diskografia
-----------

* 1994 - *Gemini* („Wyznanie", „Jak Rzecz", „Oto ja", „Kto może to dać")
* 1995 - *Koncert Inaczej* („A to co mam")
* 1996 - *Czekając na...* („Coś optymistycznego", „Tak mi ciebie brak")
* 1998 - *Pełna obaw / Pełna obaw (Edycja specjalna)* („Co może przynieść nowy dzień", „Wyrzuć ten gniew", „Jesteś odrobiną szczęścia", „Pełni obaw" / „To co może przyjść")
* 2000 - *5* („Nobody", „Być tak blisko", „Będę jak", „Żyję raz")
* 2002 - *Antidotum* („Starczy słów", „Bezpowrotnie", „Antidotum", „Pieprz i sól")
* 2004 - *Samotna w wielkim mieście / Samotna w wielkim mieście (Edycja świąteczna)* („To co dobre", „Prowadź mnie" / „Magia Tych świąt", „Domek z kart")
* 2008 - *Antepenultimate* („A Ty, czego chcesz?",„Miłość, trzeźwość i pokora", „Spowiedź", „Maskarada")

Palkinnot
---------

* 1994 - *Puolalaisen rockscenen suurin lupaus*
* 1995 - *Vuoden laulaja*
* 1995 - *Vuoden hitti*
* 1998 - *Vuoden paras laulu*
* 2001 - *Paras puolalainen musiikkivideo*
* 2001 - *Paras puolalainen laulaja*
* 2002 - *Vuoden paras rock-albumi*
* 2002 - *Vuoden artisti*
*selvennä*

Aiheesta muualla
----------------

Virallinen kotisivu (Arkistoitu – Internet Archive)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Puola

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Harold Albert Lamb** (2. syyskuuta 1892 Alpine, New Jersey – 9. huhtikuuta 1962) oli yhdysvaltalainen kirjailija. Hän kirjoitti 1920- ja 1930-luvulla suosittuja, itämaihin sijoittuvia seikkailukertomuksia pulp-lehtiin. Hän kirjoitti myös useita elokuvakäsikirjoituksia Cecil B. DeMillen elokuviin. Myöhemmällä urallaan hän oli palkittu historioitsija ja elämäkertojen kirjoittaja.

Elämä ja ura
------------

Lamb kiinnostui itämaisista kulttuureista kouluaikoinaan. Hän palveli lyhyesti ensimmäisessä maailmansodassa jalkaväessä mutta ei osallistunut taisteluihin. Hän meni naimisiin vuonna 1917 ja sai kaksi poikaa. Lamb puhui useita eurooppalaisia ja aasialaisia kieliä. Hän matkusteli paljon Aasiassa kirjojensa tapahtumapaikoilla.

Lamb kirjoitti kahdenkymmenen vuoden ajan seikkailunovelleja *Adventure*-pulplehteen, ja hänestä tuli lehden suosituimpia kirjoittajia. Lambin tarinoiden tapahtumapaikkana ovat yleensä itämaat, ja tarinat kertovat usein kasakoiden tai ristiretkeläisten seikkailuista. Lamb kirjoitti yli 100 kertomusta ja novellia. Hänen pisin sarjansa, lähes 30 tarinaa, kertoo 1500-luvulla eläneestä Khlit-nimisestä kasakasta.

Lambin tarinat ovat historiallisesti tarkkoja ja yksityiskohtaisia. Hänen kerrontansa on suoraviivaista, kieli tiivistä ja juonet yllätyksellisiä. Fantasiaelementtejä Lambin tarinoissa ei suoranaisesti ole. Lamb oli toisen pulp-kirjailijan, Robert E. Howardin, suosikkikirjailija ja tärkeä vaikuttaja.

Fiktion lisäksi Lamb kirjoitti elämäkertoja ja elokuvakäsikirjoituksia. Hän kirjoitti Tšingis-kaanin elämäkerran vuonna 1927. Sen jälkeen elokuvaohjaaja Cecil B. DeMille palkkasi Lambin elokuvansa käsikirjoittajaksi, ja Lamb avusti uransa aikana DeMilleä yli 30 elokuvakäsikirjoituksessa. Lopetettuaan kioskikirjallisuuden kirjoittamisen Lambista tuli arvostettu historioitsija, joka sai useita kirjallisuuspalkintoja.

Lähteet
-------

* Lamb, Harold; Jones, Howard Andrew; Stirling, S. M.: *Wolf of the Steppes*. University of Nebraska Press, 2006. ISBN 9780803280489.

### Viitteet

1. ↑  Finding Aid for the Harold Lamb Papers, 1915-1960  1999. UCLA Library. Viitattu 16.4.2017.
2. 1 2 3 4  Jones 2006, s. 603.
3. ↑  Jones 2006, s. ix.
4. ↑  Jones 2006, s. viii-xi.
5. ↑  Jones 2006, s. x.
6. ↑  Jones 2006, s. xi.
**Harold L. Brode** on yhdysvaltalainen ydinfyysikko. Hänen opinahjonsa oli Cornellin yliopisto.

Brode teki ydintutkimustyötä Los Alamosin kansallisessa laboratoriossa. Hänen oppi-isänsä oli Hans A. Bethe. Monen muun, kuten Robert Oppenheimerin, ohella Bethe ja Brode valmensivat eli jatkokouluttivat Enola Gayn tutkaupseeria, luutnantti Jacob Beseriä, tämän suhteellisen vaativien tehtävien suorittamiseen. Beserkin oli perehtynyt ydinfysiikkaan ja valmistunut Johns Hopkinsin yliopistosta.

Harold Broden erityisenä tutkimusalueena on ollut muiden muassa ydinräjäytysten aikaansaamien tuhovaikutusten tutkiminen. Hänestä tuli tietokonemallintamisen pioneeri työssään, joka alkoi Broden osalta 1950-luvun paikkeilla. Hän liittyi myös vuonna 1946 perustettuun niin kutsuttuun RAND-ohjelmaan.

Lähteet
-------

* Thomas, Gordon; Witts, Max Morgan: *Enola Gay – pommikone Hiroshiman yllä*, s. 46. Suom. Antti Nuuttila. Porvoo: WSOY, 1981. ISBN 951-0-10695-X.

1. ↑  Thomas & Witts: s. 46

Aiheesta muualla
----------------

* Harold L. Brode | RAND
* Evi: facts about Harold L. Brode